Deutsches Reichsbräu

Deutsches Reichsbräu (saksaksi Saksan valtakunnan olut) on saksalainen olut, jota panee Tommy Frenck."Police called after store sells 'German Reich' beer", The Drinks Business. Viitattu 20. kesäkuuta 2020. Olut on pilsner, jossa on 4,9 % alkoholia."Braunes Bier: Getränkemarkt in Sachsen-Anhalt verkaufte 'Deutsches Reichsbräu' - Video". Die Welt (saksaksi) 24. tammikuuta 2020. Viitattu 20. kesäkuuta 2020. Oluen brändi aiheutti kiistoja natsismiin viittaavalla kuvituksellaan.

Design
Oluella on ruskea etiketti, jonka media väitti viittaavan Sturmabteilung-joukkoihin (SA, kutsutaan myös ruskeapaidoiksi)."German beer which seems to promote the Nazis is a sell out", Euro Weekly News Spain 30. tammikuuta 2020. Viitattu 20. kesäkuuta 2020. Oluen logossa on Reichsadler-kotka ja rautaristi, jonka alla oluen nimi lukee goottilaisella kirjaintyypillä."Police investigate beer sold with Nazi-style label in Germany", Evening Standard. Viitattu 20. kesäkuuta 2020.

Historia
Olutta myytiin alun perin uusnatsistisilla verkkosivuilla tammikuussa 2020."'Deutsches Reichsbräu': Bier mit Nazi-Symbolik für 18,88 Euro verkauft", Die Welt (saksaksi) 24. tammikuuta 2020. Viitattu 20. kesäkuuta 2020. Frenck sanoi saaneensa idean poliisien valvomasta alkoholin myyntikiellosta uusnatsien festivaalilla Veßran luostarilla."Alemania: mercado de bebidas vende cerveza con simbolismo nazi - 26.01.2020", DW.com (espanjaksi). Viitattu 20. kesäkuuta 2020. Vuonna 2020 sitä myytiin alkoholijuomakaupassa Bad Bidran kaupungissa Saksi-Anhaltin osavaltiossa, jossa se myytiin loppuun."German police probe Nazi-style beer brand", BBC News 27. tammikuuta 2020. Viitattu 20. kesäkuuta 2020. Tämän huomasi poliisipäällikkö Götz Ulrich holokaustin uhrien muistopäivänä. Olutta myytiin hintaan 18,88 €, jonka ymmärrettiin olevan uusnatsien koodi jossa "18" tarkoittaa kirjaimia "AH" (Adolf Hitler) ja "88" kirjaimia "HH" ("Heil Hitler").

Poliisia pyydettiin tutkimaan oluen natsismiin viittaavaa kuvitusta. Kuitenkin, koska oluen etiketissä käytettyjä symboleita ei ole kielletty Strafgesetzbuchin osiossa 86a eikä hakaristiä ole käytetty, poliisi totesti ettei kuvitus ole laiton. Alkoholijuomakauppa on Getränke-Quelle -yhtiön itsenäinen franchise-yrittäjä, ja emoyhtiö Getränke-Quelle kielsi kauppaa myymästä olutta enää uhaten franchise-suhteen lopettamisella. Sillä aikaa Frenck on myynyt Deutsches Reichsbräu -olutta omassa pubissaan."Thüringer Dorf-Idylle mit Neonazi-Wirt", BR24 (saksaksi) 31. toukokuuta 2020. Viitattu 20. kesäkuuta 2020. Skottilainen panimo BrewDog vastasi oluen myyntiin luomalla mainoksen Frenckin omistaman pubin edustalle pysäköityyn perävaunuun, jossa lukee "Wenn du nur eine Hautfarbe magst, kannst du mit mehr als 30 Sorten eh nichts anfangen" ("Jos pidät vain yhdestä ihonväristä, et voi muutenkaan tehdä mitään yli 30 eri vaihtoehdolla")."Streit um 'Reichsbräu': Schotten verhöhnen Thüringer Nazi-Bier", Mitteldeutsche Zeitung (saksaksi) 4. helmikuuta 2020. Viitattu 20. kesäkuuta 2020.

Lähteet

Luokka:Saksalaiset panimot ja olutmerkit